ടിജിന്റെ ജീവിതത്തില് നിന്ന് പൊലീസ് ചീന്തിക്കളഞ്ഞ രണ്ട് വര്ഷം കാമുകന്റെ വീട്ടിലെ കിടപ്പുമുറിയില് യുവതിയെ തൂങ്ങിമരിച്ച നിലയില് കണ്ട സംഭവത്തില് ആരെയാണ് സംശയിക്കേണ്ടത് ? കാമുകനെ എന്ന് കൊച്ചുകുട്ടിയും ഉത്തരം പറയും. അപ്പോള് പൊലീസോ? മറ്റാരെയും സംശയിക്കാതെ കാമുകനെ പിടിച്ച് അകത്തിടും. പത്തനംതിട്ട മല്ലപ്പള്ളി കൊട്ടാങ്ങലില് രണ്ടുവര്ഷം മുന്പ് നടന്ന സംഭവത്തില് ലോക്കല് പൊലീസ് യുവതിയുടെ കാമുകനെ തന്നെ പിടികൂടി ലോക്കപ്പിലിട്ടു. ഒരു വര്ഷത്തോളം ജയിലില് കിടന്നു. അന്വേഷണ റിപ്പോര്ട്ട് സമര്പ്പിച്ച് കേസന്വേഷണത്തില് മികവ് തെളിയിച്ച പൊലീസ് നാട്ടുകാരുടെയും മേലുദ്യോഗസ്ഥരുടെയും കീര്ത്തി സമ്ബാദിച്ചു. താന് നിരപരാധിയെന്ന് ആവര്ത്തിച്ചു വിളിച്ചുപറഞ്ഞ കാമുകന്റെ വിലാപം ആരും കേട്ടില്ല. അയാളെ കയ്യില് കിട്ടിയാല് ഒന്നു പെരുമാറി വിടണമെന്ന നാട്ടുകാരുടെ നിലപാടിനെ കുറ്റപ്പെടുത്താനാവില്ല. ആരോപണ വിധേയനായ കാമുകനെ അന്നത്തെ അന്വേഷണ ഉദ്യോഗസ്ഥന് ചെയ്യേണ്ടതെല്ലാം ചെയ്തു. നട്ടെല്ല് പൊട്ടി പരിക്കേറ്റ കാമുകന് എഴുന്നേറ്റ് നില്ക്കാനായപ്പോള് പൊലീസിനെതിരെ നിയമപോരാട്ടത്തിനിറങ്ങി. തന്നെ മര്ദ്ദിച്ച പൊലീസുകാര്ക്കെതിരെ നടപടിയെടുപ്പിക്കാന് മാത്രമായിരുന്നില്ല ആ യുവാവിന്റെ പോരാട്ടം, തന്റെ നിരപരാധിത്വം തെളിയിച്ച് സമൂഹത്തിന് മുന്നില് തലയുയര്ത്തി നില്ക്കാന് വേണ്ടി കൂടിയായിരുന്നു. ക്രൈംബ്രാഞ്ച് നടത്തിയ അന്വേഷണത്തിനൊടുവില് യുവതിയുടെ മരണം ആത്മഹത്യയല്ല കൊലപാതകമാണെന്നും, കൊന്നത് കാമുകനല്ല അയല്വാസിയായ തടിക്കച്ചവടക്കാരനാണെന്നും കണ്ടെത്തിയിരിക്കുന്നു. അയല്വാസിയായ പ്രതി നസീറിനെ അറസ്റ്റ് ചെയ്യുകയുമുണ്ടായി. മല്ലപ്പള്ളി കോട്ടാങ്ങല് സ്വദേശിയും സ്വകാര്യ ആശുപത്രി നഴ്സുമായിരുന്ന 26 കാരിയെ 2019 ഡിസംബര് 15 നാണ് കാമുകന് കോട്ടാങ്ങല് സ്വദേശി ടിജിന്റെ വീട്ടില് കൊല്ലപ്പെട്ട നിലയില് കണ്ടെത്തിയത്. കാമുകനും പിതാവും മാത്രം താമസിച്ചിരുന്ന വീട്ടില് രണ്ടുപേരും ഇല്ലാത്ത നേരത്ത് കടന്നുചെന്ന പ്രതി യുവതിയെ പീഡിപ്പിക്കാന് ശ്രമിച്ചു. ചെറുത്ത് നിന്ന യുവതിയെ തല കട്ടിലില് ഇടിപ്പിച്ച് ബോധരഹിതയാക്കി പീഡിപ്പിച്ചശേഷം ജീവനോടെ കെട്ടിത്തൂക്കി കൊന്നുവെന്നാണ് ക്രൈംബ്രാഞ്ചിന്റെ കണ്ടെത്തല്. മരം മുറിക്കുമ്ബോഴും തടികള് ലോറിയില് കയറ്റുമ്ബോഴും കെട്ടുന്നതിന് സമാനമായിരുന്നു യുവതിയുടെ കഴുത്തിലെ കുടുക്ക്. ക്രൂരമായ പീഡനത്തിനിരയായ യുവതിയുടെ ശരീരത്തില് 53 മുറിവുകളും പ്രതിയുടെ ശരീരസ്രവവും ശാസ്ത്രീയ പരിശോധനയില് കണ്ടെത്തിയതോടെയാണ് സംഭവത്തിന് അസാധാരണ ഗതിമാറ്റമുണ്ടായത്. രണ്ട് വര്ഷം പ്രതിയാക്കപ്പെട്ട നിരപരാധി യുവതിയുടെ മരണത്തില് അവരുടെ ബന്ധുക്കള് സംശയിച്ചത് കാമുകനെയും അയാളുടെ പിതാവിനെയുമായിരുന്നു. ഇരുവരും ചേര്ന്ന് മാനസികമായും ശരീരികവുമായി പീഡിപ്പിച്ചതിനെ തുടര്ന്നാണ് യുവതി തൂങ്ങിമരിച്ചതെന്ന ബന്ധുക്കളുടെ പരാതിയിലാണ് അന്നത്തെ പെരുമ്ബെട്ടി എസ്.എെ ഷരീഫിന്റെ അന്വേഷണം ആരംഭിച്ചത്. ചത്തത് കീചകനെങ്കില് കൊന്നത് ഭീമന് എന്ന ചൊല്ലുപോലെ കാമുകനായ ടിജിനെ കസ്റ്റഡിയിലെടുത്തു. നട്ടെല്ല് തകരുംവിധം അന്വേഷണ ഉദ്യോഗസ്ഥന് തന്നെ ക്രൂരമായി മര്ദ്ദിച്ചെന്ന് ജാമ്യത്തില് പുറത്തിറങ്ങിയ ടിജിന് നാട്ടുകാരോടും മാദ്ധ്യമങ്ങളോടും പറഞ്ഞെങ്കിലും യുവതിയെ മരണത്തിലേക്ക് തള്ളിവിട്ടവന് എന്ന നിലയില് അയാളുടെ വാക്കുകള് ആരും കേട്ടില്ല. ഭര്ത്താവിനെ ഉപേക്ഷിച്ച് തന്നില് അഭയം തേടിയവളെ കൊലയ്ക്ക് കൊടുത്തെന്ന പഴി കേട്ട് ടിജിന് രണ്ടുവര്ഷം തള്ളി നീക്കി. ഒാട്ടോ ഡ്രൈവര് എന്ന നിലയില് യുവതിയുടെ വീട്ടില്പോയ ശേഷമാണ് തങ്ങള് പ്രണയബദ്ധരായതെന്ന് ടിജിന് വെളിപ്പെടുത്തിയിരുന്നു. യുവതിയുടെ വീട്ടുകാര്ക്കും ഇക്കാര്യം അറിയാമായിരുന്നുവത്രെ. താന് വിദേശത്ത് ജോലിക്ക് പാേയ ശേഷം അയച്ചുകൊടുത്ത 3.25 ലക്ഷം രൂപ കൊണ്ടാണ് യുവതിയെ നഴ്സിംഗ് പഠിച്ചിപ്പിച്ചതെന്നും പണം കൈപ്പറ്റിയിരുന്നത് യുവതിയുടെ പിതാവായിരുന്നെന്നും ടിജിന് പറഞ്ഞിട്ടുണ്ട്. ടിജിന് ഭാര്യയുമായി തെറ്റിപ്പിരിഞ്ഞ ശേഷമാണ് കാമുകി അയാളുടെ വീട്ടില് താമസത്തിനെത്തിയത്. വിവാഹം കഴിക്കണമെന്ന യുവതിയുടെ ആവശ്യം നിരാകരിച്ചെങ്കിലും ടിജിന്റെ വീട്ടില് അവള് അഭയം തേടുകയായിരുന്നു. യഥാര്ത്ഥ പ്രതിയെ ആരും സംശയിച്ചില്ല യുവതി കാമുകന്റെ വീട്ടില് മരണപ്പെട്ട സംഭവം നാട്ടില് ആളിക്കത്തിയപ്പോഴും യഥാര്ത്ഥ വില്ലന് നസീര് സാധാരണ ജീവിതം നയിച്ച് നാട്ടില് രണ്ടു വര്ഷത്തോളം കഴിഞ്ഞുവെന്നത് അത്ഭുതത്തോടെയാണ് നാട്ടുകാര്ക്ക് കേള്ക്കേണ്ടി വന്നത്. പതിവ് ജോലിയായ തടിവെട്ടും തടിക്കച്ചവടവുമായി പ്രതി മുന്നോട്ടുപോയി. പ്രതിയായി പൊലീസ് ആദ്യം കസ്റ്റഡിയിലെടുത്ത യുവതിയുടെ കാമുകനോ യുവതിയുടെ ബന്ധുക്കള്ക്കോ നാട്ടുകാര്ക്കാേ നസീറിനെ സംശയമുണ്ടായിരുന്നില്ല. മദ്യക്കുപ്പികള് വില്ക്കുന്ന ഇടപാട് കൂടിയുണ്ടായിരുന്ന നസീര് മദ്യപാന കൂട്ടായ്മയില് പാേലും യുവതിയെ കൊലപ്പെടുത്തിയതിന്റെ നേരിയ സൂചന പോലും നല്കിയിരുന്നില്ല. തന്റെ നിരപരാധിത്വം തെളിയിക്കാന് ടിജിന് ക്രൈം അന്വേഷണം ആവശ്യപ്പെട്ട് പരാതിയുമായി രംഗത്തു വന്നതോടെയാണ് കഥയില് നാടകീയമായ ട്വിസ്റ്റുണ്ടായത്. ടിജിന്റെ പീഡനത്തെ തുടര്ന്ന് യുവതി ആത്മഹത്യ ചെയ്തുവെന്ന ലോക്കല് പൊലീസിന്റെ വിലയിരുത്തല് വിശ്വസിച്ചാല്ത്തന്നെ തടിക്കച്ചവടക്കാര് കെട്ടുന്ന തരത്തില് കുടുക്കിടാന് യുവതിക്ക് എങ്ങനെ കഴിയുമെന്ന ചോദ്യമാണ് ക്രൈംബ്രാഞ്ച് ഡിവൈ.എസ്.പി പ്രതാപന് നായരുടെ നേതൃത്വത്തിലുള്ള അന്വേഷണത്തെ പുതിയ തലത്തിലെത്തിച്ചത്. യുവതി ആത്മഹത്യ ചെയ്യുന്നതിന് തൊട്ടുമുന്പ് വരെയുള്ള ദിവസങ്ങളിലും ടിജിന്റെ വീട്ടില് വന്നുപൊയ്ക്കൊണ്ടിരുന്ന മൂന്ന് അയല്വാസികളില് ഒരാളായിരുന്നു യഥാര്ത്ഥ പ്രതി നസീര്. മൂന്നു പേരെയും ശാസ്ത്രീയമായി ചോദ്യം ചെയ്തപ്പോഴുണ്ടായ നിഗമനങ്ങള് നസീറിലേക്കാണ് വിരല് ചൂണ്ടിയത്. യുവതിയുടെ നഖങ്ങളില് നിന്ന് എടുത്ത ഡി.എന്.എ സാമ്ബിളും നസീറിന്റെ ഡി.എന്.എ സാമ്ബിളും യാേജിച്ചു. യുവതിയുടെ ശരീരത്തില് കണ്ട ശരീരസ്രവം നസീറിന്റേത് തന്നെയെന്ന് തെളിഞ്ഞു. മാസങ്ങളോളം നീണ്ട അന്വേഷണത്തിനൊടുവില് യാഥാര്ത്ഥ പ്രതി നസീറെന്നു ക്രൈംബ്രാഞ്ച് കണ്ടെത്തുകയായിരുന്നു. ഇപ്പോള് ഉയരുന്ന ചോദ്യമിതാണ്. രണ്ടു വര്ഷത്തോളം പ്രതിയാക്കപ്പെട്ട നിരപരാധിയായ ടിജിന് എന്ത് നഷ്ടപരിഹാരം നല്കും. ടിജിനെ മര്ദ്ദിച്ച എസ്.എെയെ സസ്പെന്ഡ് ചെയ്യുക മാത്രമാണ് ഇതുവരെയുണ്ടായ നടപടി. സിനിമക്കഥകളിലേപ്പോലെ വില്ലന് സ്ഥാനത്തു നിന്ന് ടിജിന് ഹീറോയായി മാറിയിട്ടുണ്ടാകാം. അയാളെ മര്ദ്ദിച്ച് ചോര ഛര്ദ്ദിപ്പിച്ച പൊലീസുകാര്ക്ക് എന്തു ശിക്ഷയാണ് സര്ക്കാര് നല്കാന് പോകുന്നതെന്നാണ് ഇനി അറിയാനുള്ളത്.